Document ID: 31992R3577

Reference:
EUR-Lex - 31992R3577 - FI
Avis juridique important
|
31992R3577
Neuvoston asetus (ETY) N:o 3577/92, annettu 7 päivänä joulukuuta 1992, palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi)
Virallinen lehti nro L 364 , 12/12/1992 s. 0007 - 0010 Suomenk. erityispainos Alue 6 Nide 3 s. 0203  Ruotsink. erityispainos Alue 6 Nide 3 s. 0203
NEUVOSTON ASETUS (ETY) N:o 3577/92,annettu 7 päivänä joulukuuta 1992,palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 84 artiklan 2 kohdan,ottaa huomioon komission muutetun ehdotuksen (1),ottaa huomioon Euroopan parlamentin lausunnot (2),ottaa huomioon talous- ja sosiaalikomitean lausunnon (3),sekä katsoo, ettäEuroopan parlamentti antoi 12 päivänä kesäkuuta 1992 päätöslauselman meriliikenteen kabotaasin vapauttamisesta sekä sen taloudellisista ja yhteiskunnallisista seurauksista,perustamissopimuksen 61 artiklan mukaan vapauteen tarjota palveluja meriliikenteen alalla sovelletaan liikennettä koskevan osaston määräyksiä,sisämarkkinoiden toteuttamiseksi on tarpeen poistaa rajoituksia, jotka koskevat meriliikenteen palvelujen tarjoamista jäsenvaltioissa; sisämarkkinat käsittävät alueen, jolla taataan tavaroiden, henkilöiden, palvelujen ja pääoman vapaa liikkuvuus,tämän vuoksi palvelujen tarjoamisen vapautta olisi sovellettava meriliikenteeseen jäsenvaltioissa,tästä vapaudesta olisi oltava hyötyä yhteisön laivanvarustajille, jotka harjoittavat liikennettä jäsenvaltiossa rekisteröidyillä ja sen lipun alla purjehtivilla aluksilla, riippumatta siitä, onko jäsenvaltiolla rantaviivaa vai ei,tämä vapaus ulottuu myös Euros-rekisteriin rekisteröityihin aluksiin heti, kun kyseinen rekisteri on hyväksytty,kilpailun vääristymisen välttämiseksi kabotaasipalvelujen tarjoamisen vapautta käyttävien yhteisön laivanvarustajien on täytettävä kaikki kabotaasin harjoittamisessa vaaditut edellytykset siinä jäsenvaltiossa, jossa niiden alukset on rekisteröity; jäsenvaltiossa rekisteröidyllä aluksella liikennettä harjoittavien yhteisön laivanvarustajien, joilla ei ole oikeutta harjoittaa kabotaasiliikennettä kyseisessä valtiossa, olisi kuitenkin voitava hyödyntää tätä asetusta siirtymäkauden ajan,tämä vapaus olisi toteutettava asteittain eikä siinä välttämättä tarvitsisi noudattaa yhdenmukaista menettelyä kaikkien kyseisten palvelujen osalta ottaen huomioon tiettyjen erityispalvelujen luonne ja niiden ponnistelujen laajuus, joihin tiettyjen, eri tavalla kehittyneiden yhteisön talouksien on pystyttävä,julkisen palvelun käsitteen käyttöönotto, joka tuo tiettyjä oikeuksia ja velvollisuuksia kyseisille laivanvarustajille, voi olla perusteltua, jotta taattaisiin riittävät säännölliset liikennepalvelut saarille ja saarilta sekä niiden välillä ja jotta ketään ei syrjittäisi kansalaisuuden tai asuinpaikan perusteella,on annettava säännöksiä suojatoimenpiteiden toteuttamiseksi silloin kun meriliikenteen markkinoilla esiintyy vakava häiriö tai hätätilanne; tätä varten olisi otettava käyttöön aiheelliset päätöksentekomenettelyt, jasisämarkkinoiden moitteettoman toiminnan takaamiseksi ja mahdollisten kokemuksiin perustuvien mukautusten toteuttamiseksi komission on laadittava kertomus tämän asetuksen täytäntöönpanosta ja tarvittaessa tehtävä lisäehdotuksia,ON ANTANUT TÄMÄN ASETUKSEN:1 artikla 1. Tammikuun 1 päivästä 1993 lähtien meriliikenteen palvelujen tarjoamisen vapautta jäsenvaltiossa (meriliikenteen kabotaasi) sovelletaan yhteisön laivanvarustajiin, jotka harjoittavat liikennettä jäsenvaltiossa rekisteröidyillä ja jäsenvaltion lipun alla purjehtivilla aluksilla, jos nämä täyttävät kaikki kyseisessä jäsenvaltiossa kabotaasiliikenteelle asetetut edellytykset, mukaan lukien Euros-rekisteriin rekisteröidyt alukset heti, kun neuvosto on hyväksynyt kyseisen rekisterin.2. Kuitenkin lykätään 1 kohdan säännöksen, jonka mukaan alusten on täytettävä kaikki siinä jäsenvaltiossa kabotaasiliikenteelle asetetut edellytykset, jossa alukset ovat rekisteröityinä kyseisenä ajankohtana, soveltamista 31 päivään joulukuuta 1996.2 artikla Tässä asetuksessa tarkoitetaan:1. `meriliikenteen palveluilla jäsenvaltiossa (meriliikenteen kabotaasi)` palveluja, joita tavallisesti tarjotaan korvausta vastaan ja jotka käsittävät:a) mannerkabotaasin: matkustaja- tai tavaraliikenne meritse sellaisten satamien välillä, jotka sijaitsevat yhden ja saman jäsenvaltion mantereella tai sen pääasiallisella alueella, saarilla poikkeamatta,b) offshore-toimintaa palvelevan kuljetuksen: matkustaja- tai tavaraliikenne meritse jäsenvaltion satamien ja kyseisen jäsenvaltion aluevesillä sijaitsevien laitteistojen ja rakennelmien välillä,c) saarikabotaasin: matkustaja- tai tavaraliikenne meritse:- yhden ja saman jäsenvaltion mantereella ja yhdellä tai useammalla saarella sijaitsevien satamien välillä,- yhden ja saman jäsenvaltion saarilla sijaitsevien satamien välillä,Ceutaa ja Melillaa kohdellaan samoin kuin saarten satamia.2. `yhteisön laivanvarustajilla`a) jäsenvaltion kansalaisia, jotka ovat sijoittautuneet jäsenvaltioon tämän jäsenvaltion lainsäädännön mukaisesti ja jotka harjoittavat meriliikennettä,b) laivanvarustamoja, jotka on perustettu jäsenvaltion lainsäädännön mukaisesti, ja joiden pääasiallinen toimipaikka on jäsenvaltiossa ja joita tosiasiallisesti johdetaan kyseisestä jäsenvaltiosta käsin,jac) jäsenvaltion kansalaisia, jotka ovat sijoittautuneet yhteisön ulkopuolelle, tai yhteisön ulkopuolelle sijoittautuneita, jäsenvaltion kansalaisten johtamia laivanvarustamoja, jos näiden alukset on rekisteröity jäsenvaltiossa ja ne purjehtivat kyseisen jäsenvaltion lipun alla sen lainsäädännön mukaisesti,3. `sopimuksella julkisesta palvelusta` jäsenvaltion toimivaltaisten viranomaisten ja yhteisön laivanvarustajan välillä tehtyä sopimusta riittävän julkisen palvelun tarjoamiseksi.Sopimus julkisesta palvelusta voi käsittää erityisesti:- liikennepalvelut, jotka vastaavat jatkuvuutta, säännöllisyyttä, kapasiteettia ja laatua koskevia sovittuja standardeja,- lisäkuljetuspalvelut,- liikennepalvelut määrätyin hinnoin ja ehdoin, erityisesti tietyille matkustajaryhmille tai tietyille reiteille tarkoitetut palvelut,- palvelujen mukauttamisen todellisten tarpeiden mukaan;4. `julkisen palvelun velvoitteilla` velvoitteita, joita kyseinen yhteisön laivanvarustaja ei omien taloudellisten etujensa kannalta katsoen ottaisi hoitaakseen tai ei ottaisi hoitaakseen samassa määrin tai samoilla ehdoilla;5. `vakava häiriö liikenteen sisämarkkinoilla` sellaisten kyseisille markkinoille tyypillisten ongelmien syntymistä, jotka:- voivat johtaa vakavaan ja mahdollisesti jatkuvaan ylitarjontaan,- johtuvat meriliikenteen kabotaasitoiminnasta tai ovat vaikeutuneet sen vuoksi, ja- uhkaavat vakavasti huomattavan monen yhteisön laivanvarustajan rahoituksen tasapainoa ja toiminnan jatkamista;jos kyseisiä markkinoita koskevat lyhyen ja keskipitkän aikavälin ennusteet eivät osoita minkäänlaisia huomattavia ja pysyviä parannuksia.3 artikla 1. Kaikista mannerkabotaasia ja risteilyliikennettä harjoittavien alusten miehistöön liittyvistä kysymyksistä vastaa se valtio, jossa alus on rekisteröity (lippuvaltio), mutta bruttovetoisuudeltaan alle 650 tonnin aluksiin voidaan soveltaa vastaanottavan valtion edellytyksiä.2. Kaikista saarikabotaasia harjoittavien alusten miehistöön liittyvistä kysymyksistä vastaa se valtio, jossa alus harjoittaa meriliikennettä (vastaanottava valtio).3. Kaikista niiden saarikabotaasia harjoittavien rahtialusten, joiden bruttovetoisuus on yli 650 tonnia, miehistöön liittyvistä kysymyksistä vastaa kuitenkin 1 päivästä tammikuuta 1999 lähtien se valtio, jossa alus on rekisteröity (lippuvaltio), silloin kun kyseistä matkaa seuraa tai edeltää matka toisesta valtiosta tai toiseen valtioon.4. Komissio tekee perusteellisen tutkimuksen saarikabotaasin vapauttamisen taloudellisista ja yhteiskunnallisista vaikutuksista ja antaa neuvostolle kertomuksen 1 päivään tammikuuta 1997 mennessä.Komissio tekee tämän kertomuksen perusteella neuvostolle ehdotuksen, joka voi sisältää mukautuksia 2 ja 3 kohdan säännöksiin, jotka koskevat miehistön kansallisuutta, jotta neuvosto hyväksyisi lopullisen järjestelmän riittävän ajoissa 1 päivään tammikuuta 1999 mennessä.4 artikla 1. Jäsenvaltio voi tehdä sopimuksia julkisesta palvelusta niiden laivanvarustamojen kanssa, jotka harjoittavat säännöllistä liikennettä saariin, saarille ja saarien välillä, tai asettaa näille julkisen palvelun velvoitteita kabotaasipalvelujen tarjoamisen edellytykseksi.Kun jäsenvaltio tekee sopimuksia julkisesta palvelusta tai asettaa julkisen palvelun velvoitteita, tämä on tehtävä syrjimättä ketään yhteisön laivanvarustajaa.2. Asettaessaan julkisen palvelun velvoitteita jäsenvaltioiden on pitäydyttävä vaatimuksissa, jotka koskevat määräsatamia, säännöllisyyttä, jatkuvuutta, toistuvuutta, palvelun tarjoamisen kapasiteettia, veloitettavia hintoja ja aluksen miehistöä.Kaikille yhteisön laivanvarustajille on tarvittaessa maksettava korvausta julkisen palvelun velvoitteista.3. Olemassa olevat sopimukset julkisesta palvelusta voivat olla voimassa kyseisen sopimuksen voimassaolon päättymispäivään asti.5 artikla 1. Jäsenvaltio voi pyytää komissiota toteuttamaan suojatoimenpiteet, jos liikenteen sisämarkkinoilla esiintyy vakavia häiriöitä kabotaasin vapauttamisen vuoksi.Kuultuaan muita jäsenvaltioita komissio päättää tarvittaessa tarpeellisista suojatoimenpiteistä 30 arkipäivän kuluessa siitä, kun jäsenvaltion tätä asiaa koskeva pyyntö on saapunut. Tällainen toimenpide voi olla kyseisen alueen väliaikainen sulkeminen tämän asetuksen soveltamisalan ulkopuolelle enintään vuodeksi.Komissio ilmoittaa neuvostolle ja jäsenvaltioille kaikista suojatoimenpiteitä koskevista päätöksistään.Jos komissio ei ole tehnyt asiasta päätöstä 30 arkipäivän kuluessa, asianomaisella jäsenvaltiolla on oikeus soveltaa pyytämiään toimenpiteitä, kunnes komissio tekee päätöksensä.Kiireellisessä tapauksessa jäsenvaltiot voivat kuitenkin yksipuolisesti toteuttaa aiheelliset väliaikaiset toimenpiteet, jotka voivat olla voimassa enintään kolme kuukautta. Tällöin jäsenvaltioiden on välittömästi ilmoitettava komissiolle tällaisten toimenpiteiden toteuttamisesta. Komissio voi kumota toimenpiteet tai vahvistaa ne muutettuina tai muuttamattomina, kunnes se tekee lopullisen päätöksen toisen alakohdan mukaisesti.2. Komissio voi toteuttaa suojatoimenpiteet myös omasta aloitteestaan kuultuaan ensin jäsenvaltioita.6 artikla 1. Kuitenkaan seuraaviin meriliikenteen palveluihin, joita harjoitetaan Välimerellä ja Espanjan, Portugalin ja Ranskan rannikolla, ei väliaikaisesti sovelleta tätä asetusta:- risteilypalvelut 1 päivään tammikuuta 1995 asti,- strategisten tuotteiden (öljy, öljytuotteet ja juomavesi) kuljettaminen 1 päivään tammikuuta 1997 asti,- bruttovetoisuudeltaan alle 650 tonnin aluksilla harjoitettava liikenne 1 päivään tammikuuta 1998 asti,- säännöllinen matkustaja- ja lauttaliikenne 1 päivään tammikuuta 1999 asti.2. Saarikabotaasiin Välimerellä ja kabotaasiin Kanarian, Azorien ja Madeiran saaristoissa, Ceutassa ja Melillassa, Ranskan Atlantin rannikolla sijaitsevilla saarilla ja Ranskan merentakaisilla alueilla ei kuitenkaan väliaikaisesti sovelleta tätä asetusta 1 päivään tammikuuta 1999 asti.3. Sosiaalis-taloudellisen yhteenkuuluvuuden vuoksi 2 kohdassa tarkoitettua poikkeusta pidennetään Kreikan osalta 1 päivään tammikuuta 2004 asti säännöllisen matkustaja- ja lauttaliikenteen sekä bruttovetoisuudeltaan alle 650 tonnin aluksilla harjoitetun liikenteen osalta.7 artikla Perustamissopimuksen 62 artiklaa sovelletaan asioihin, joita tämä asetus koskee.8 artikla Meriliikenteen palvelua tarjoava henkilö voi tätä varten harjoittaa väliaikaisesti toimintaansa jäsenvaltiossa, jossa palvelua tarjotaan, samoin edellytyksin kuin kyseisen valtion omat kansalaiset, tämän kuitenkaan rajoittamatta perustamissopimuksen sijoittautumisoikeutta koskevia määräyksiä ja tämän asetuksen säännöksiä.9 artikla Jäsenvaltioiden on kuultava komissiota ennen tämän asetuksen täytäntöönpanon edellyttämien lakien, asetusten tai hallinnollisten määräysten antamista. Jäsenvaltioiden on ilmoitettava komissiolle kaikista näin toteutetuista toimenpiteistä.10 artikla Komissio antaa neuvostolle 1 päivään tammikuuta 1995 mennessä ja sen jälkeen joka toinen vuosi kertomuksen tämän asetuksen soveltamisesta ja tekee tarvittaessa tarpeelliset ehdotukset.11 artikla Tämä asetus tulee voimaan 1 päivänä tammikuuta 1993.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 7 päivänä joulukuuta 1992.Neuvoston puolestaPuheenjohtajaJ. MacGREGOR(1) EYVL N:o C 73, 19.3.1991, s. 27(2) EYVL N:o C 295, 16.11.1990, s. 687, ja 20 päivänä marraskuuta 1992 annettu lausunto(3) EYVL N:o C 56, 7.3.1990, s. 70

Summary:
Palvelujen tarjoamisen vapaus EU:ssa (meriliikenne)
Palvelujen tarjoamisen vapaus EU:ssa (meriliikenne)
Asetuksen tavoitteena on poistaa rajoitukset, jotka koskevat meriliikenteen palvelujen tarjoamista Euroopan unionissa (EU).
SÄÄDÖS
Neuvoston asetus (ETY) N:o 3577/92, annettu 7 päivänä joulukuuta 1992, palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi).
TIIVISTELMÄ
Soveltamisala
Säädöksen mukaan EU-maihin sijoittautuneilla laivanvarustamoilla ja kansalaisilla on oikeus tarjota meriliikenteen palveluja (nk. meriliikenteen kabotaasi) toisessa EU-maassa, mikäli ne täyttävät kaikki kabotaasin harjoittamisen edellytykset kyseisessä EU-maassa. Kyseisiä palveluja voivat tarjota myös EU:n ulkopuolisiin maihin sijoittautuneet mutta EU:n kansalaisten johtamat laivanvarustamot.
Asetuksessa määritellään seuraavat käsitteet: meriliikenteen palvelut EU-maassa (meriliikenteen kabotaasi), yhteisön laivanvarustajat, sopimus julkisesta palvelusta, julkisen palvelun velvoitteet ja vakava häiriö liikenteen sisämarkkinoilla.
Miehistö
Liikennepalvelusta riippuen miehistöön liittyvistä kysymyksistä vastaa se EU-maa, jossa alus on rekisteröity (lippuvaltio), tai se maa, jossa kabotaasiliikennettä harjoitetaan (vastaanottava valtio).
Julkinen palvelu
EU-maat voivat asettaa liikennepalvelujen tarjoamisen edellytykseksi julkisen palvelun velvoitteita tai tehdä sopimuksia julkisesta palvelusta taatakseen riittävän kabotaasiliikenteen mantereelta saarille ja saarien välillä.
Suojatoimenpiteet
Komissio voi toteuttaa suojatoimenpiteitä, jos kabotaasin vapauttaminen aiheuttaa ongelmia (kuten vakavaa ylitarjontaa), jotka uhkaavat laivanvarustamojen elinkelpoisuutta ja toiminnan jatkamista. Tällainen toimenpide voi olla esimerkiksi kyseessä olevan alueen jättäminen väliaikaisesti tämän asetuksen soveltamisalan ulkopuolelle.
Syrjimättömyysperiaate
Meriliikenteen palveluja tarjoavat henkilöt voivat harjoittaa väliaikaisesti toimintaansa toisessa EU-maassa samoin edellytyksin kuin kyseisen maan omat kansalaiset.
Aikataulu
Meriliikenteen kabotaasi vapautettiin 1. tammikuuta 1993. Ranskan, Italian, Kreikan, Portugalin ja Espanjan osalta mannerkabotaasi vapautettiin asteittain eri liikennepalvelutyypeille määritellyn aikataulun mukaisesti. Mantereelta saarille kohdistuva ja saarien välinen kabotaasiliikenne vapautettiin näissä maissa vuonna 1999. Poikkeusta jatkettiin Kreikan osalta vuoteen 2004 asti säännöllisen matkustaja- ja lauttaliikenteen sekä bruttovetoisuudeltaan alle 650 tonnin aluksilla harjoitetun liikenteen osalta. Kroatialle myönnettiin 31. joulukuuta 2016 saakka poikkeus olemassa olevien julkisen palvelun sopimusten osalta sekä Kroatian satamien välillä alle 650 bruttotonnin aluksilla harjoitettavan risteilyliikenteen osalta. Kyseinen liikenne varataan 31. joulukuuta 2014 saakka kroatialaisille aluksille.
Taustaa
Lisätietoja on saatavana tältä verkkosivustolta.
VIITTEET
Säädös
Voimaantulo
Täytäntöönpanon määräaika jäsenvaltioissa
Euroopan unionin virallinen lehti
Asetus (ETY) N:o 3577/92
1.1.1993
-
EYVL L 364, 12.12.1992
Muutossäädökset
Voimaantulo
Täytäntöönpanon määräaika jäsenvaltioissa
EUVL
Kroatian liittymisehtoja koskeva asiakirja
1.7.2013
-
EUVL L 112, 24.4.2012
MUUT ASIAAN LIITTYVÄT ASIAKIRJAT
Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle - Komission tulkinta palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) annetusta neuvoston asetuksesta (ETY) N:o
3577/92
(
KOM (2003) 595
lopullinen - Ei julkaistu EUVL:ssä).
Päätös
93/125/ETY
Espanjan komissiolle esittämästä pyynnöstä toteuttaa neuvoston asetuksen (ETY) N:o
3577/92
5 artiklan mukaisia suojatoimenpiteitä ja sulkea Espanja palvelujen tarjoamisen vapauden periaatteen soveltamisen meriliikenteeseen jäsenvaltioissa (meriliikenteen kabotaasi) ulkopuolelle - (EUVL L 49, 27.02.1993).
Päätöksellä annetaan Espanjalle lupa jättää Manner-Espanja asetuksen (ETY) N:o 3577/92 soveltamisalan ulkopuolelle kuudeksi kuukaudeksi päätöksen tiedoksiantopäivästä. Poikkeus ei koske syöttöliikennepalveluja. Jos espanjalaiset alukset eivät pysty täyttämään kabotaasiliikenteen palvelujen kysyntää, muiden EU-maiden alukset voivat tarjota kyseisiä palveluja.
Komission kertomus neuvostolle: Viides kertomus palvelujen tarjoamisen vapauden periaatteen soveltamisesta meriliikenteeseen (meriliikenteen kabotaasi) annetun asetuksen (ETY) N:o 3577/92 täytäntöönpanosta (2001-2010) (COM(2014) 231 final, 22.4.2014 - ei julkaistu EUVL:ssä).
Kertomuksessa on neljä lukua, joissa käsitellään seuraavia aiheita:
1.
Viimeaikainen oikeuskäytäntö ja lainsäädännön kehitys EU- ja EFTA-maissa
2.
Markkinoiden kehityssuuntaukset EU- ja EFTA-maissa
3.
Käytettävissä olevat tiedot merikabotaasialan työllisyydestä (siihen ei enää sisälly tilastoja miehistökustannuksista, koska niistä ei ole saatavilla luotettavia lopullisia tietoja)
4.
Päätelmä: Asetus sopii tarkoitukseensa eikä sen tarkistaminen ole aiheellista. Jotkut kuulemisessa esille tuodut kysymykset ovat kuitenkin merkki tulkintaan ja täytäntöönpanoon liittyvistä ongelmista. Niitä on tarkasteltu meriliikenteen kabotaasia käsittelevässä tiedonannossa. (ks. seuraava asiakirja).
Komission tiedonanto: Komission tulkinta palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) annetusta neuvoston asetuksesta (ETY) N:o 3577/92 [
COM(2014) 232 final
 , 22.4.2014 - ei julkaistu EUVL:ssä].
Asetuksen (ETY) N:o 3577/92 kahdenkymmenen vuoden täytäntöönpanon suoman ajallisen etäisyyden ja täytäntöönpanosta saadun kokemuksen perusteella komissio on avoimuutta ja oikeusvarmuutta edistääkseen päättänyt päivittää ja muuttaa tulkintaansa asetuksen säännöksistä.
Tällä tiedonannolla muutetaan ja korvataan vuosina 2003 ja 2006 annetut komission tulkitsevat tiedonannot. Tiedonannon tarkoituksena on yksinomaan antaa tietoja asetuksesta ja helpottaa sen ymmärtämistä. Tiedonannossa tarkennetaan tapaa, jolla komissio soveltaa asetusta. Tarkoituksena ei ole asetuksen tarkistaminen tai unionin tuomioistuimen toimivallan kaventaminen tulkintakysymyksissä.
Tiedonannossa täsmennetään aluksi palvelujen tarjoamisen vapauden soveltamisalaa merikabotaasin alalla. Siinä on lueteltu tahot, jotka voivat käyttää tätä vapautta, sekä tuotu esiin asetuksen soveltamisalaan kuuluvat palvelut.
Tiedonannossa määritellään myös tarkemmin palvelujen tarjoamisen vapaudesta asetuksessa säädettyjen poikkeuksien laajuus. Näitä poikkeuksia on kolme.
—
EU-mailla on toimivalta antaa miehistöä koskevat säännöt aluksilla, joiden bruttovetoisuus on alle 650 tonnia ja jotka harjoittavat kahden niiden alueella sijaitsevan sataman välistä saarikabotaasiliikennettä.
—
EU-maat voivat asettaa julkisen palvelun velvoitteita ja tehdä julkista palvelua koskevia sopimuksia turvatakseen riittävät säännölliset kuljetukset saarille ja saarilta sekä niiden välillä.
—
EU-maat voivat pyytää komissiota päättämään suojatoimenpiteistä vakavien häiriöiden torjumiseksi sisämarkkinoilla.
Lopuksi siinä annetaan ohjeita rautateiden ja maanteiden julkisista henkilöliikennepalveluista annetun asetuksen (EY) N:o 1370/2007 soveltamisesta meriliikenteen kabotaasipalveluihin.
Viimeisin päivitys 11.08.2014